Fil-Polonja, il-Qorti Kostituzzjonali ddeċidiet li l-liġi li tippermetti l-abort f'każ li jkun hemm difetti fil-fetu tmur kontra l-Kostituzzjoni. Kif id-deċiżjoni tidħol fis-seħħ, ikun ifisser li l-abort fil-Polonja se jkun legali biss f'każi ta' stupru, inċest jew jekk is-saħħa tal-mara tkun f'riskju. Attivisti favur l-abort akkużaw lill-Gvern li qed ikompli jdaħħal aktar restrizzjonijiet dwar l-abort u li fl-aħħar xhur nnomina għadd kbir ta' ġudikanti fl-istess Qorti. Il-Kummissarju tal-Kunsill tal-Ewropa għad-Drittijiet tal-Bniedem qal li din hi ġurnata sewda għad-drittijiet tan-nisa.